Document ID: 32011D0545
Publication Date: 2011-09-16

Title and Content:
IZVEDBENI SKLEP KOMISIJE
z dne 16. septembra 2011
o uporabi določb o nadzoru in gibanju Direktive Sveta 2008/118/ES za proizvode pod oznako KN 3811 v skladu s členom 20(2) Direktive Sveta 2003/96/ES
(notificirano pod dokumentarno številko C(2011) 6423)
(2011/545/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 2003/96/ES z dne 27. oktobra 2003 o prestrukturiranju okvira Skupnosti za obdavčitev energentov in električne energije (1) ter zlasti člena 20(2) Direktive,
ob upoštevanju naslednjega:
(1)
Nizozemski organi so Komisijo v skladu s členom 20(2) Direktive 2003/96/ES obvestili, da neuporaba določb o nadzoru in gibanju Direktive Sveta 2008/118/ES z dne 16. decembra 2008 o splošnem režimu za trošarino in o razveljavitvi Direktive 92/12/EGS (2) za dodatke pod oznako KN 3811 kombinirane nomenklature, kakor je bila spremenjena z Uredbo Komisije (ES) št. 2031/2001 z dne 6. avgusta 2001 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi (3), ki so obdavčeni v skladu z Direktivo 2003/96/ES, lahko privede do utaje, izogibanja plačevanja ali zlorabe davkov. Nizozemski organi so zato zaprosili, da se določbe o nadzoru in gibanju Direktive 2008/118/ES uporabljajo tudi za oznako KN 3811.
(2)
Komisija je zahtevo nizozemskih organov poslala ostalim državam članicam.
(3)
Glede na tveganje utaje, izogibanje plačevanja ali zlorabo davkov, ki ga predstavljajo proizvodi pod oznako KN 3811, morajo zanje veljati določbe o nadzoru in gibanju Direktive 2008/118/ES.
(4)
Ukrepi iz tega sklepa so v skladu z mnenjem Odbora za trošarine -
SPREJELA NASLEDNJI SKLEP:
Člen 1
V skladu s členom 20(2) Direktive 2003/96/ES se za proizvode pod oznako KN 3811 uporabljajo določbe o nadzoru in gibanju Direktive 2008/118/ES.
Člen 2
Ta sklep se uporablja od 1. julija 2012.
Člen 3
Ta sklep je naslovljen na države članice.
V Bruslju, 16. septembra 2011

Classification:
Level 1 Topics: 100147
100148
100159
100160
Level 2 Topics: 100206
100194
100269
100265
Level 3 Topics: 2364
1321
3185
3798
All Topics: 1015
1267
1631
28